CELEX: 31986R2133
Language: el
Date: 1986-07-08 00:00:00
Title: Κανονισμός (ΕΟΚ) αριθ. 2133/86 της Επιτροπής της 8ης Ιουλίου 1986 που τροποποιεί για ενδέκατη φορά τον κανονισμό (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31986R2133

Κανονισμός (ΕΟΚ) αριθ. 2133/86 της Επιτροπής της 8ης Ιουλίου 1986 που τροποποιεί για ενδέκατη φορά τον κανονισμό (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 187 της 09/07/1986 σ. 0021 - 0022

***** ΚΑΝΟΝΙΣΜΟΣ (ΕΟΚ) αριθ. 2133/86 ΤΗΣ ΕΠΙΤΡΟΠΗΣ  της 8ης Ιουλίου 1986  που τροποποιεί για ενδέκατη φορά τον κανονισμό (ΕΟΚ) αριθ. 1371/84 για τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 5γ παράγραφος 7,  Εκτιμώντας:  ότι ο κανονισμός (ΕΟΚ) αριθ. 1371/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3005/85 (4), καθόρισε τις λεπτομέρειες εφαρμογής του συμπληρωματικού τέλους που αναφέρεται στο άρθρο 5γ του κανονισμού (ΕΟΚ) αριθ. 804/68·  ότι το άρθρο 4 παράγραφος 1 στοιχείο α) δεύτερη περίπτωση του κανονισμού (ΕΟΚ) αριθ. 857/84 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1911/86 (6), εξουσιοδοτεί τα κράτη μέλη να χορηγήσουν αποζημίωση στους παραγωγούς που διαθέτουν μια ποσότητα αναφοράς ορισμένου μεγέθους και οι οποίοι αναλαμβάνουν την υποχρέωση να εγκαταλείψουν τουλάχιστον το ήμισυ της ποσότητας αναφοράς τους· ότι πρέπει να καθοριστεί σε 250 000 χιλιόγραμμα το ελάχιστο ύψος της ποσότητας αναφοράς που απαιτείται για το δικαίωμα απαίτησης της αποζημίωσης για τη μερική παύση της δραστηριότητας ·  ότι το άρθρο 12 παράγραφος 4 του κανονισμού (ΕΟΚ) αριθ. 1371/84 προβλέπει ότι οι αγοραστές και οι ενώσεις των παραγωγών καταβάλλουν, μέσα στις 60 ημέρες που ακολουθούν το τέλος κάθε περιόδου 12 μηνών, στον αρμόδιο οργανισμό, το ποσό της εισφοράς που ενδεχομένως οφείλουν· ότι η αποκτηθείσα πείρα έχει δείξει ότι η τήρηση αυτής της προθεσμίας προκαλεί δυσχέρειες· ότι πρέπει, ως εκ τούτου, να καθοριστεί η σχετική προθεσμία σε τρεις μήνες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1371/84 τροποποιείται ως εξής:  1. Παρεμβάλλεται το άκολουθο άρθρο 3α:  «Άρθρο 3α  Το άρθρο 4 παράγραφος 1 στοιχείο α) δεύτερη περίπτωση του κανονισμού (ΕΟΚ) αριθ. 857/84 ισχύει για τους παραγωγούς των οποίων η ποσότητα αναφοράς είναι ίση ή υπερβαίνει τα 250 000 χιλιόγραμμα.  Η οριστική εγκατάλειψη της γαλακτοπαραγωγής πρέπει να αφορά τουλάχιστον το 50 % της ποσότητας αναφοράς του παραγωγού.»  2. Στο άρθρο 12 παράγραφοι 4 και 5, οι όροι «60 ημέρες» αντικαθίστανται από τους όρους «τρεις μήνες».  3. Στο άρθρο 16:  - Η παράγραφος 1 στοιχείο β) αντικαθίσταται από το ακόλουθο κείμενο:  «β) για να ρυθμιστεί και ελεγχθεί η περίπτωση ολικής ή μερικής εγκατάλειψης της γαλακτοπαραγωγής, σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 857/84, σε περίπτωση ενεργοποίησης της διάταξης αυτής·».  - Στην παράγραφο 2 προστίθεται η ακόλουθη πρόταση:  «Οι τυχόν τροποποιήσεις των μέτρων αυτών, συμπεριλαμβανομένων και αυτών που σχετίζονται με την μερική εγκατάλειψη της γαλακτοπαραγωγής, κοινοποιούνται στην Επιτροπή μέσα στον μήνα που ακολουθεί την υιοθέτησή τους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 132 της 18. 5. 1984, σ. 11.  (4) ΕΕ αριθ. L 288 της 30. 10. 1985, σ. 10.  (5) ΕΕ αριθ. L 90 της 1. 4. 1984, σ. 13.  (6) ΕΕ αριθ. L 165 της 21. 6. 1986, σ. 6.